Anegmu n tmettiyin deg waṭas n tamiwin am tdamsa, tasrit, tatiknulujit d yidles yettbeddil aṭas n lɛwayed d wansayen, anect-a ur tettun ara imura, ama d igraɣlanen ama d wid n tmaziɣt, imi deg waṭas n yidlisen d tiransen ɛerḍen ad d-beynen wa ad d-sfehmen imeɣriyen. Tullist d yiwen gar ttawilat ssexdamen iwaken ad d-fken tamuɣli-nsen. Akken i d-nanna deg tazwara n tezwert tamatut tasekla d lemri n temtti, ɣef waya neddem amud n tullisin Idɣaɣen n tfesut i d-yefɣen deg 2014, iwakken ad nwali tamuɣli n umaru ɣef tmetti taqbaylit d wamek i d-yefka isental iɣef i d-yewwi deg-s.